பிமலேந்து சின்கா ராய்

பிமலேந்து சின்கா ராய் (Bimalendu Sinha Roy) ஓர் இந்திய ஆசிரியரும், மற்றும் மேற்கு வங்காளத்தைச் சேர்ந்த அகில இந்திய திரிணாமுல் காங்கிரசைச் சேர்ந்த அரசியல்வாதியும் ஆவார். இவர் மேற்கு வங்காள சட்டமன்ற உறுப்பினராக உள்ளார்.

 சுயசரிதை 
1958 இல் பிறந்த இவர், கிருஷ்ணாநகர் அரசுக் கல்லூரியில் ஆங்கிலத்தில் பட்டம் பெற்றார். 1982 இல் கல்யாணி பல்கலைக்கழகத்தில் ஆங்கிலத்தில் முதுகலைப் படிப்பை முடித்தார்.

1985 இல் முரகாச்சா உயர்நிலைப் பள்ளியில் ஆசிரயராகப் பணியில் சேர்ந்த இவர், 2000 ஆம் ஆண்டில் இந்தப் பள்ளியின் தலைமை ஆசிரியரானார். 2016 இல் தனது பணியிலிருந்து ஓய்வு பெற்றார்.

ராய் 2013 இல் மேற்கு வங்காள அரசிடமிருந்து நல்லாசிரியர் (சிக்சரத்னா) விருதைப் பெற்றவர். மேலும், 2017 இல் குடியரசுத் தலைவரின் தேசிய நல்லாசிரியர் விருதையும் பெற்றார்.

ராய் 28 நவம்பர் 2019 அன்று கரீம்பூர் சட்டப்பேரவைத் தொகுதியிலிருந்து மேற்கு வங்காள சட்டமன்ற உறுப்பினராகத் தேர்ந்தெடுக்கப்பட்டார்.
 மேற்கோள்கள் 

பகுப்பு:1958 பிறப்புகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்